Gyldne Gulda

Gyldne Gulda er Skrue McDucks ungdomskjærlighet. Som mange andre Donald-karakterer ble hun opprinnelig skapt av Carl Barks. Hun dukker opp for første gang i historien Tilbake til Klondike fra 1953 (også kjent som På jakt etter gull eller Onkel Skrue på jakt etter gull på norsk). Denne historien ble først publisert i Norge i DD 52/59–2/60. Guldas opprinnelse er som en dansehall-sanger i Dawson City, på Kafé Den Sorte Bjørn. Skrue beskriver stemmen hennes som: Stemmen hennes var så vakker som den knitrende lyden av nye pengesedler og kaller henne vekselvis Klondikes og Alaskas stjerne. 

I en tilbakeblikk-sekvens fanger Skrue Gyldne Gulda i et forsøk på å frarøve ham den nylig oppdagede kjempegullklumpen hans, gåseeggullklumpen, og hun blir tvunget til å betale tilbake gjelden ved å hjelpe ham med å jobbe på skjerpet hans ved Sølvstrømmen. Omtrent 50 år senere møtes de igjen og det avsløres at Gyldne Gulda nå er fattig og bor alene på Skrues tidligere skjerp i Yukon. Onkel Skrue reiser tilbake til Klondike. Der treffer han igjen sin ungdomsflamme Gyldne Gulda, som han ble kjent med under gullgravertiden. Hun lever helt alene med en tam bjørn, Svartbjørn. Skrue har vendt tilbake for å oppdrive en gammel gjeld og påstår at han ikke er det spor forelsket i Gyldne Gulda. Men dog har han vanskelig for å skjule sine følelser, og han ender da også med å ettergi henne gjelden. 

Deler av Tilbake til Klondike ble opprinnelig sensurert i de første utgivelsene, både i Amerika, Norge og andre land, da det ikke ble regnet som helt comme-il-faut på 1950-tallet å kidnappe unge damer.

Don Rosa lot seg fascinere av karakteren og hennes historie med Skrue, og har skrevet flere historier hvor hun opptrer, blant annet:

 Siste hundeslede til Dawson
 Skrue drar med Donald og nevøene til Klondike for å finne en gammel hundeslede.
 Sølvstrømmen
 Skrue drar til Klondike og finner gåseeggullklumpen, en kjempediger gullklump.
 I hjertet av Yukon
 Det er en kjærlighetshistorie mellom Skrue og Gyldne Gulda. Skrue kjemper mot ordensmakten.
 Fangen i Sølvdalen
 Gyldne Gulda stjeler gåseeggullklumpen fra Skrue, men han får den tilbake, og for å lære hvor hardt livet er som gullgraver, tar han henne med ut til sitt skjerp ved Sølvstrømmen.
 Mynten
 Skrue gir Donald en mynt å betale med, og kommer for sent på at det er noe spesielt med akkurat denne mynten ...
 En drøm for livet
 Skrue drømmer.

Gyldne Gulda dukker også opp i Ole, Dole og Doffen på eventyr, hvor hennes opptreden stort sett er basert på Barks' opprinnelige historie.

Figurer fra Disney-tegneserier